**Anexa 5: Declarație de consimțământ**

**DECLARAȚIE DE CONSIMȚĂMÂNT PRIVIND PRELUCRAREA DATELOR CU CARACTER PERSONAL, CONFORM REGULAMENTULUI (UE) 2016/679**

 Subsemnatul(a), ………………………......................................................................., domiciliat(ă) în ................................................, născut(ă) la data de ................. în localitatea ............................, județul ............................., posesor/posesoare al/a C.I. seria ....... nr. ..................., emisă la data de ................. de către ............................................., având CNP ..............................................., în calitate de participant(ă) la concursul de ocupare a postului de ...................................................... poziția ............ de la .........................................................................., organizat în semestrul ............... al anului universitar .............................., declar prin prezenta că sunt de acord cu utilizarea și prelucrarea datelor mele cu caracter personal de către personalul din UAIC implicat în desfășurarea concursului, precum și a persoanelor din alte entități care sunt abilitate să verifice concursul.

Am fost informat(ă) cu privire la prevederile Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor) adoptat de Parlamentul European și Consiliul Uniunii Europene, respectiv:

- dreptul de acces, conform căruia persoana are dreptul de a obține o confirmare din partea UAIC că prelucrează sau nu prelucrează datele cu caracter personal și, în caz afirmativ, de a obține acces la datele respective și la informații privind modalitatea în care sunt prelucrate;

- dreptul la portabilitatea datelor, care se referă la dreptul de a primi datele personale într-un format structurat, utilizat în mod curent și la dreptul ca aceste date să fie transmise direct altui operator, dacă acest lucru este fezabil din punct de vedere tehnic;

- dreptul la opoziție, care vizează dreptul persoanei de a se opune prelucrării datelor personale;

- dreptul la rectificare, care se referă la corectarea, fără întârzieri nejustificate, a datelor cu caracter personal inexacte;

- dreptul la ștergerea datelor („dreptul de a fi uitat"), care înseamnă dreptul persoanei de a solicita să îi fie șterse datele cu caracter personal, fără întârzieri nejustificate, în cazul în care apare unul din următoarele motive: acestea nu mai sunt necesare pentru îndeplinirea scopurilor pentru care au fost colectate sau prelucrate; persoana își retrage consimțământul și nu există niciun alt temei juridic pentru prelucrare;

- dreptul la restricționarea prelucrării, care poate fi exercitat în cazul în care persoana contestă exactitatea datelor, pe o perioadă care permite instituției verificarea corectitudinii acestora; prelucrarea este ilegală, iar persoana se opune ștergerii datelor cu caracter personal, solicitând în schimb restricționarea.

Mi s-a adus la cunoștință despre faptul că refuzul meu de a furniza datele cu caracter personal necesare și solicitate către UAIC determină imposibilitatea stabilirii raporturilor cu privire la promovare și nu este imputabil instituției mai sus menționate.

Dacă datele cu caracter personal furnizate sunt incorecte sau vor suferi modificări (schimbare de domiciliu, statut civil, adresă de e-mail etc.), mă oblig să informez în scris, în timp util, UAIC.

Totodată, am fost informat(ă) cu privire la faptul că aceste date vor fi tratate confidențial, în conformitate cu prevederile Regulamentului (UE) 2016/679 al Parlamentului European și al Consiliului din data de 27 aprilie 2016 privind protecția persoanelor fizice în ceea ce privește prelucrarea datelor cu caracter personal.

În cazul în care nu voi fi declarat admis, mă oblig să-mi retrag dosarul de candidatură în termen de maximum 30 de zile calendaristice de la finalizarea concursului; în caz contrar, sunt de acord cu distrugerea dosarului de candidatură.

Declar că sunt de acord cu afișarea numelui și a prenumelui, precum și a rezultatelor obținute în cadrul probelor de concurs pe site-ul [www.uaic.ro](http://www.uaic.ro) și la panoul Serviciului Personal și Dezvoltare Profesională.

Data ........................ Semnătura ....................................